
Iepirkuma LVC 2026/38/AC
piegādātājiem



Par iepirkuma LVC 2026/38/AC nolikumu
“Valsts reģionālā autoceļa P58 Viļāni – Preiļi – Špoģi posma 38,52-46,14 km pārbūve” 

Jautājums Nr. 1
Iepazīstoties ar iepirkuma dokumentāciju, konstatēts, ka Konkursa darbu apjomu sarakstā (DAS) ir norādīta darbu sadaļa “Sadales tīklu pārbūve”, kas pēc būvprojekta struktūras atbilst būvprojekta 6. sējumam “Inženiertīkli ELT”.
Vienlaikus būvprojekta dokumentācijas sastāvā ir iekļauts arī 7. sējums “Inženiertīkli – ELT jauns pieslēgums” un 8. sējums “Inženiertīkli EST”, taču attiecīgie darbi nav iekļauti darbu apjomu sarakstā kā atsevišķas izcenojamas pozīcijas.
Lūdzam Pasūtītāju precizēt:
1. vai minētie darbi Pretendentam ir jāiekļauj finanšu piedāvājumā; 
2. ja minētie darbi ir jāiekļauj finanšu piedāvājumā, lūdzam norādīt, kurās darbu apjomu saraksta pozīcijās šīs izmaksas ir jāparedz, vai arī publicēt precizētu darbu apjomu sarakstu ar attiecīgajām pozīcijām.
Atbilde uz jautājumu Nr. 1
Būvprojekta 7. sējums “Inženiertīkli – ELT jauns pieslēgums” un 8. sējums “Inženiertīkli EST” iepirkuma dokumentācijai ir pievienoti informatīvos nolūkos. Šajos sējumos ietvertie risinājumi nav iekļauti iepirkuma priekšmetā, un to izpilde pretendentiem nav jāparedz finanšu piedāvājumā.
Finanšu piedāvājums sagatavojams atbilstoši iepirkuma nolikuma 4. pielikuma “Līguma projekts” 5. pielikumam “Darbu apjomu saraksts” (skatīt sagatavoto veidni sadaļā “Prasības”). Izmaksas par būvprojekta 7. un 8. sējumā ietvertajiem darbiem Darbu apjomu sarakstā nav jāparedz.

